Jonk en Jikkerig - Forum Topic
Total Views: 82 382 180
Forums / 9. Comedy Corner / Jonk en Jikkerig
views: 4 804 044
Jonk en Jikkerig
14 Jan 2017 @ 08:58:56 am
Was laat in die tagtigs...ons gaan vir skoonouers kuier met die Camry en Slipstream. Soontoe besluit manlief ons moet net 'n draai gaan maak by Beau Brummel se nudiste-kamp. Daar gekom, ons is die enigste mense in die kamp. Na opslaan besluit ek om so 'n bietjie die son te vang by die swembad. Na so 'n rukkie voel ek die skaduwee oor my liggaam en toe ek opkyk toe sien ek die bebaarde en harige iets bo my staan...ek was lam geskrik (gelukkig het ek my bikini aangehad). Die man was wildvreemd, in sy geboortepak maar vriendelik. Hel, ek het nie geweet waar om te kyk nie, gelukkig het my man my te hulp gesnel...dit was die opsigter van die park. Na 2 dae se bly daar (heerlik!!) kies ons koers maar eers moet ons die karavaan by daardie styyyyyl bult opkry. Die Camry wil net nie. Ek sien al in my geestesoog hoe skoonouers ons daar moet kom uittrek en die verleentheid dat hul sou weet hoe stout ons was...ai jinne ons het so gesukkel en uiteindelik is ons bo maar die ratkas het uitgebrand met die laaste poging. Dit kom van jonk en jikkerig wees.
Die 80's...so het ons gekamp!
14 Jan 2017 @ 09:09:28 am
Lorraine, baie welkom op die forum. Laat ons sommer baie van jou hoor en vertel maar jou lekker stories.
Dit is mos lekker om die jonk en jikkerige dinge te onthou, al het dit soms goeters soos uitgebrande ratkaste veroorsaak. Nou kan julle lekker daaroor lag.
Ek het nooit besef jy kon kamp in Beau Brummel se kamp nie. Jy sê jy het 'n bikini aangehad, ek was ook onder die indruk jy mag nie klere daar dra nie, almal moet kaal wees, anders dink hulle jy kom "koekeloer net". En het 'n paar kaal manne julle nie kom help by daai bult nie?
14 Jan 2017 @ 10:06:26 am
Lekker storie...lekker gelag....gelukkig net uitgebrande ratkas. JaNee mens is soms verbaas om te dink tot wat mens alles in staat was toe mens nog jonk was😆
14 Jan 2017 @ 12:25:27 pm
He he lekke julle
14 Jan 2017 @ 14:32:01 pm
Nee wat Colin daar was geen ander kampeerders om te help nie, net die een man maar hy was seker elders. Hulle het ook nie omgegee vir die bikini nie, was seker maar te bly hul het kampeerders gekry.
14 Jan 2017 @ 18:08:30 pm